Քևին Քոսթներ

Քևին Մայքլ Քոսթներ (, ), ամերիկացի դերասան, պրոդյուսեր, ռեժիսոր և երաժիշտ։ Հանդիսատեսին հայտնի է «Ջրաշխարհ», «Թիկնապահը», «Ճպուռը», «Գայլերի հետ պարողը» և այլ ֆիլմերից։ Քևինը երկու անգամ արժանացել է Օսկար, երեք անգամ Ոսկե գլոբուս, մեկ Էմմի մրցանակի և 3 անգամ առաջադրվել է BAFTA մրցանակի համար։ 2013 թվականին նա արժանացել է Սեզար կինոմրցանակի։

Քոսթների նշանակալից կերպարներն են Էլիոթ Նեսը «Անձռնմխելիները», Քրեշ Դեյվիսը «Դարհեմյան ցուլը», Ռեյ Կինսելլան «Նրա երազանքների դաշտը», լեյտենանտ Ջոն Դամբարը «Պարեր գայլերի հետ», Ջիմ Գարիսոնը «Ջոն Ֆ. Քենեդի. Կրակոցներ Դալլասում», Ռոբին Հուդը «Ռոբին Հուդ. գողերի արքայազն», Ֆրենկ Ֆարմերը «Թիկնապահը» և Ջոնաթան Քենթը «Պողպատե մարդը» ֆիլմերում։

Քևինը Ուիլյամ Անս Հեթֆիլդին «Հեթֆիլդներն ու ՄակՔոյերները» մինի սերիալում մարմնավորելու համար արժանացել է Էմմի մրցանակի և Կինոդերասանների գիլդիայի մրցանակի «մինի սերիալում կամ ֆիլմում լավագույն դերասան» անվանակարգում։

 Վաղ կյանք 
Քոսթները ծնվել է Կալիֆոռնիայի Լինվուդ քաղաքում, սակայն ապրել է Կոմպտոնում։ Նա երեք եղբայրներից ամենակրտսերն է (միջնեկ եղբայրը մահացել է ծնվելու ժամանակ)։ Նրա մայրը՝ Շերոն Ռեյը (օրիորդական ազգանունը՝ Թեդրիկ), լավ վարձատրվող աշխատող էր, իսկ հայրը՝ Ուիլյամ Քոսթները, աշխատում էր որպես էլեկտրիկ, իսկ ապա «Southern California Edison» ընկերությունում որպես ղեկավարTodd Keith, Kevin Costner: The Unauthorized Biography, Ikonprint Publishers: Southwark, London (1991)։ Հայրական գծով Քոսթների նախնիները եղել են գերմանացի, ովքեր Հյուսիսային Կարոլինա են գաղթել 1700-ական թվականներինStated on Inside the Actors Studio, 2001։ Քևինը նաև ունի անգլիական, իռլանդական, շոտլանդական և վալիական արմատներ"Pursuing The Dream" , Time Magazine June 26, 1989Kevin Costner – Biography։ Քոսթները դաստիարակվել է որպես բապտիստ։

Քոսթները սովորել է Բուենայի և Վիլլա պարկի ավագ դպրոցներում։ Նա հակում չուներ դեպի ակադեմիական գիտելիքները։ Քևինը սիրում էր սպորտը, գնում էր դաշնամուրի դասերի և երգում էր Բապտիստական առաջին երգչախմբում։ Նա հայտարարել է, որ իր մանկությունն ավարտվել է, երբ ինքը յոթ տարեկանում՝ 1962 թվականին, դիտել է «Ինչպես նվաճվեց Արևմուտքը» ֆիլմը։

Քոսթների մանկության տարիներն անցել է Կալիֆորնիայի տարբեր վայրերում, քանի որ հայրն իր կարերիայի առաջընթացն ապահովելու համար ստիպված էր տեղափոխվել այլ բնակավայրեր։ Քոսթներն այդ ժամանակաշրջանի համար ասել է, որ ինքը կորցրել է իր ինքնավստահությունը, քանի որ հաճախ էր ստիպված լինում նոր ընկերներ փնտրել։ Նա ապրել է Օրինջում, այնուհետև Վիսեյլիայում, որտեղ հաճախել է Մթ. Ուիթնեյի ավագ դպրոցը։ Դրանից հետո Քևինն ապրել է Վենտուրայում, որտեղ 1973 թվականին ավարտել է Վիլլա Պարկի ավագ դպրոցը։ 1978 թվականին նա ընդունվել է Կալիֆոռնիայի Ֆուլերտոն համալսարանի «մարքեթինգ և ֆինանսներ» բաժինը։

 Ուսումից հետո 
Քոսթները դերասանությամբ սկսեց հետաքրքրվել քոլեջում սովորելու վերջին տարիներին։ Քոլեջն ավարտելուց հետո նա ամուսնացել է Սինդի Սիլվայի հետ։ Զույգն իրենց մեղրամիսն անցկացրել է Պուերտո Վալարտայում և այնտեղից վերադառնալու ճանապարհին հանդիպել է դերասան և համաուղևոր Ռիչարդ Բերթոնի հետ, որն իր շրջակայքի բոլոր նստատեղերը գնել էր, որպեսզի առանձնանա։ Բերտոնը համաձայնել էր Քոսթների հետ հանդիպել իր գիրքը վերջացնելուց հետո միայն։ Քևինը, որ մինչ այդ դերասանական դասեր էր առել, իր կնոջը չէր ասել, որ մտադիր էր դերասան դառնալ։ Քոսթները դերասանին ասել է, որ չի ուզում, որ իր կյանքը լինի դրամայի նման, որին Բերտոնը ասել է, որ դերասան լինելու համար պետք է համբերություն ունենալ։ Իսկ այնուհետև Բերտոնը պատասխանել է. «Դու կանաչ աչքեր ունես, ես` նույնպես։ Ինձ թվում է, ամեն ինչ կարգին կլինի։» Վայրէջքից հետո իր լիմուզինով մոտեցավ մայթին, որտեղ կանգնած տաքսու էին սպասում Քոսթները և Սինդին։ Բարթերը հաջողություն մաղթեց Քոսթներին։ Քևինը դրանից հետո այլևս չհանդիպեց Բերտոնի հետ, բայց Բերտոնի կողմից ներշնչած վստահությունը մասամբ նպաստեց նրա կարիերիային։

Վերադառնալով Քոսթները համաձայնվեց զբաղվել մարկետինգով, բայց նա իր կնոջ աջակցությամբ շաբաթը հինգ գիշեր դերասանական վարպետության դասեր էր առնում։ Մարկետինգի բնագավառում նրա աշխատանքը տևեց ընդամենը 30 օր։ Դրանից հետո Քոսթները ընտրեց այնպիսի աշխատանքներ, որոնք նրան հնարավորություն կտային զարգանալ որպես դերասան։ Նա աշխատեց ձկնորսական նավերում, եղավ բեռնատարի վարորդ և տուրեր էր վերցնում Հոլիվուդյան աստղերից, ովքեր աջակցում էին զույգերին։

 Կարիերա 
 Դերասանական կարիերա 
 Մինչև 2000 թվականը 
Քոսթների կինոնորամուտը համարվում է «Սիզլ ծովափը, ԱՄՆ» ֆիլմը։ Այն լույս է տեսել 1978–1979 թվականների ձմռանը, բայց հանդիսատեսի դատին է ներկայացվել 1986 թվականին։ Քոսթներն էպիզոդիկ դերով հանդես է եկել Ռոն Հովարդի «Գիշերային հերթապահություն» (1982) ֆիլմում, որի տիտրերում նշված է որպես «Եղբայրության երիտասարդ № 1»: Նրա հերոսն էկրանին է հայտնվում Նյու Յորքի դիահերձարանում կազմակերպված հարբած երեկույթի թեժ պահին, երբ երաժշտության ձայնը դադարեցվում է Հենրի Ուինկլերի բարկացած հերոսի կողմից․ Քոսթները կանգնած է գարեջրի գավաթը ձեռքին և զարմացած նայում է, թե ինչու է ընդհատվել երեկույթը։

1983 թվականին նա նկարահանվում է Apple Lisa համակարգչի գովազդային հոլովակում և «Սեղան հինգ հոգու համար» ֆիլմում, ինչպես նաև փոքր դեր է կատարում միջուկային ցեղասպանությունը նկարագրող «Կտակ» ֆիլմում։ Ավելի ուշ նա նկարահանվել է «Մեծ հիասթափություն» կինոդրամայի մի քանի տեսարանների համար, սակայն վերջնական մոնտաժի արդյունքում այդ տեսարանները հեռացվել են։ Նրա հերոսն Ալեքսն է, որ ինքնասպանություն է գործում․ այդ իրադարձությունը մեկ վայրում է հավաքում ֆիլմի մյուս հերոսներին։ Քոսթները եղել է ռեժիսոր Լոուրենս Կեզդանի ընկերը, ով խոստացել էր իր հետագա նախագծերում նրան դեր հատկացնել։ Այն հանդիսացավ «Սիլվերադո» ֆիլմը և Քոսթների բեկումնային դերը։ Նույն թվականին նա նկարահանվել է ոչ մեծ ֆիլմերում՝ «Ֆանդանգո» և «Ամերիկյան կայծակներ», հայտնվում է Կիֆեր Սազերլենդի կողքին՝ «Հետաքրքրիր պատմություններ» հատուկ հեռուստասերիալի Սթիվեն Սփիլբերգի նկարահանած «Առաքելություն» էպիզոդում։

Քոսթները կինոաստղի լիարժեք կարգավիճակ ձեռք բերեց 1987 թվականին՝ խաղալով դաշնային գործակալ Էլիոթ Նեսի դերը «Անձեռնմխելիները» քրեական դրամայում և գլխավոր դերը «Ելք չկա» թրիլերում։ Բեյսբոլներին նվիրված «Դարհեմյան ցուլեր» (1988) և «Հրաշքների դաշտ» ֆիլմերով նա գրավեց առաջնային շարքերը նմանաոճ ֆիլմերում։ Քոսթների հաջորդ ֆիլմը «Պարեր գայլերի հետ» (1990) էր։ Ֆիլմում նա հանդես էր գալիս որպես ռեժիսոր, գլխավոր դերակատար և պրոդյուսեր։ Ֆիլմը ներկայացվել է 12 Օսկարի և շահել է նրանցից յոթը, ընդ որում երկուսը անձնական օսկարներ էին (լավագույն ֆիլմ և լավագույն ռեժիսոր)։ Նույն թվականին լույս է տեսնում ռեժիսոր Թոնի Սքոթի «Վրեժ» ֆիլմը, որտեղ նրա խաղընկերն էին Էնթոնի Քուինը և Մեդելին Սթոուն։ Քոսթներն ինքն էր ուզում լինել ֆիլմի ռեժիսորը։

Այնուհետև նկարահանվեց «Ռոբին Հուդ. գողերի արքայազն» (1991), Օլիվեր Սթոունի «Ջոն Ֆ. Քենեդի. Կրակոցներ Դալլասում», Միք Ջեքսոնի «Թիկնապահը» (1992) և Քլինթ Իսթվուդի «Կատարյալ աշխարհ» ֆիլմերում, որոնք բոլորն էլ արժանացել են կինոքննադատների ուշադրությանը կամ էլ կինովարձույթներում առաջին դիրքեր են գրավել։ Իսկ ապա նա նկարահանվեց կենսագրական «Ուայաթ Էրփ» ֆիլմում, որի ռեժիսորը Կասդանն էր։ 1994 թվականին նկարահանվեց նաև «Պատերազմ» ֆիլմում, որը քիչ է ուշադրության արժանի։ Գիտաֆանտաստիկ «Ջրաշխարհ» (1995) և «Փոստատարը» ֆիլմերի ռեժիսուրայով զբաղվեց Քևինը։ Երկու ֆիլմերն էլ իրենց չարդարարցրեցին կինովարձույթում և բազմաթիվ կինոքննադատների կարծիքով դրանք անհաջող գեղարվեստական աշխատանքներ էին։ Այնուամենայնիվ «Փոստատարը» ֆիլմի արդյունքներն ավելի վատն էին, քան «Ջրաշխարհ» ֆիլմինը։ «Փոստատարը» վաստակել է հինգ Ոսկե ազնվամորի, այդ թվում նաև վատագույն նկար, վատագույն դերասան և վատագույն ռեժիսոր անվանակարգերում։ Դրանից հետո Քոսթները նկարահանվեց գոլֆին նվիրված «Երկաթե գավաթ» (1996) ֆիլմում, որի ռեժիսորը Ռոն Շելտոնն է։ Վերջինս զբաղվել էր նաև «Դարհեմյան ցուլեր» ֆիլմի ռեժիսուրայով։ Նա ստեղծել էր «Նախագահի ինքնաթիռը» ֆիլմը և պատրաստում էր նրանում մարմնավորել գլխավոր հերոսին՝ նախագահին, սակայն Քևինը որոշեց վերջացնել «Փոստատարի» ֆիլմի աշխատանքները, և ինքն անձամբ այդ դերն առաջարկեց Հարիսոն Ֆորդին։ 1999 թվականին նա նկարահանվեց Ռոբին Ռայթ Պենի «Ուղերձ շշի մեջ» ֆիլմում։ Սցենարը գրվել էր Նիկոլաս Պարկի համանուն վեպի հիման վրա։

 2000 թվականից հետո 

2000 թվականին նա նկարահանվել է «Տասներեք օրեր» ֆիլմում, որտեղ մարմնավորել է Ջոն Ֆ. Քենեդիի խորհրդականին։ 2003 թվականին Քոսթներ նկարահանվում է «Բաց տեսադաշտ» ֆիլմում և զբաղվում է ֆիլմի ռեժիսուրայով։ Այն հաջողություն է ունենում կինովարձույթում և լավ գնահատականներ է ստանում կինոքննադատների կողմից։ Կինոքննադատների կողմից բարձր գնահատականներ ստացավ թոշակի անցած պրոֆեսիոնալ բեյսբոլիստ Դեննի Դևիսի դերը «Ցասման տեսանելիություն» ֆիլմը, որը նոմինացվեց «Broadcast Film Critics Association» մրցանակի և արժանացավ Սան Ֆրանցիսկոյի կինոքննադատների մրցանակի լավագույն դերասան անվանակարգում։ Դրանից հետո Քոսթները նկարահանվել է «Փրկարարը» և «Ո՞վ եք դուք, միստր Բրուկս» ֆիլմերում։ Վերջին ֆիլմում Քոսթների հերոսը սերիական մարդասպան էր։

2008 թվականինն նկարահանվել է «Թարմ գլխով» ֆիլմում։ 2006 թվականի սեպտեմբերի 6-ին Քոսթները պատվի արժանացավ։ Նրա ձեռքերը և ոտքերը դրոշմվեցին բետոնե հարթակում՝ Գրաումենի չինական թատրոնի դիմաց՝ այլ հայտնի դերասանների դրոշմների կողքին։ 2010 թվականին նա հանդես եկավ «Տղամարդկանց շրջապատում» ֆիլմում, որտեղ նրա խաղընկերներին էին Բեն Աֆլեքը, Թոմի Լի Ջոնսը և Քրիս Կուպերը։ Ֆիլմը մասնակցել է Սանդենս կինոփառատոնին և լավ արձագանքներ է ստացել։ Ֆիլմը համաշխարհային պրեմիերան կայացել է 2011 թվականի հունվարին։ Ֆիլմը համարվում էր Օսկարի թեկանածու, բայց անգամ չի ներկայացվել։

Քոսթները հայտարարել է, որ ռեժիսորական գահ կվերադառնա 2011 թվականին «Սեփական փոքրիկ պատերազմ» ֆիլմի համար՝ 7 տարի ընդմիջումից հետո։ Ֆիլմը մի տեղացի շերիֆի մասին է, ով իր սեփական քաղաքը պետք է փրկեր Երկրորդ համաշխարհային պատերազմի ժամանակ։ Մյուս գլխավոր հերոսը գերմանական սուզանավի նավապետի մասին էր։ Ֆիլմի սցենարիստը Դեն Գորդոնն էր, որը Քոսթների համար գրել էր շերիֆի մասին մեկ այլ՝ «Ուայաթ Էրփ» (1994) ֆիլմի սցենարը։ 2012 թվականին Քոսթները խոստովանեց, որ ֆինանսները չեն բավարարում ֆիլմի վրա աշխատելու համար և հույս հայտնեց ֆիլմով զբաղվել 2013 թվականին։

Նա ուզում էր համագործակցել ռեժիսոր Քևին Ռեյնոլդսի հետ «Սովորել իտալերեն» ֆիլմը նկարահանելու համար։ Քոսթներն այնտեղ պետք է մարմնավորեր ԿՀՎ գործակալի, որը գործում էր իտալական քաղաքում։ Այնուամենայնիվ նախագիծը անգամ նախաարտադրական փուլ չի մտնում, քանի որ անհրաժեշտ ֆինանս չկար։

Քոսթները հանդես է եկել նաև Funny or Die ընկերության «Հրաշքներ դաշտ 2։ Մեկուսացում» ֆիլմում։ Այնուհետև նկարահանվել է Սուպերմենի մասին պատմող ռեժիսոր Զակ Սնայդերի «Պողպատե մարդը» ֆիլմում՝ մարմնավորելով Ջոնաթան Քենտին։ Քոսթները պատրաստվում էր նկարահանվել Քվենտին Տարանտինոյի «Ջանգոն ազատված» ֆիլմում, բայց դերից ստիպված էր հրաժարվել այլ ֆիլմերում մասնակցության պատճառով։

Քոսթները մասնակցել է «Հեթֆիլդ և ՄաքԿոյ» մինի սերիալի երեք սերիաներում, որի շնորհանդեսը եղել է History Channel ալիքով՝ 2012 թվականի մայիսի 28-ին։ Սերիալը միանգամից ռեկորդ սահմանեց։ Այն դիտում է շուրջ 13.9 միլիոն մարդ։ Մինի սերիալը պատմում է իրական պատմություն ամերիկյան լեգենդար տոհմի մասին, որի թշնամությունը դարձավ Կենտուկիի և Արևմտյան Վիրջինիայի միջև տասնամյակներ ձգվող պատերազմի պատճառ։ Քոսթներն իր դերի համար 2012 թվականին ստացավ Էմմի մրցանակ մինի սերիալի կամ ֆիլմի լավագույն դերասան անվանակարգում։ Նույն անվանակարգում Քոսթներն արժանացել է նաև Ոսկե գլոբուսի։

2014 թվականին Քոսթները նկարահանվում է Քեննետ Բրանի «Ջեք Ռայան։ Ուրվականի զորակոչը» լրտեսական ֆիլմում՝ մարմնավորելով Թոմաս Հարփերին։ Նույն թվականին նա նկարահանվել է «Երեք օր սպանության համար» թրիլերում և «Դրաֆտի օր» դրամայում և զբաղվել է «Սև կամ սպիտակ» ֆիլմի պրոդյուսերությամբKevin Costner interview (1/2-hour), Tavis Smiley, PBS, February 3, 2015. Retrieved 2014-02-04.։ Վերջին ֆիլմի շնորհանդեսն եղավ 2014 թվականին՝ Տորոնտոյի միջազգային կինոփառատոնում, իսկ Ամերիկայում այն ցուցադրվեց 2015 թվականին։ 2015 թվականին Քոսթները «Մակֆարլանդ, ԱՄՆ» ֆիլմում մարմնավորեց կրոսս վազքի մարզիչ Ջիմ Ուայթին։

 Քանթրի երաժշտություն 
Քոսթները Քևին Քոսթներ և Մոդեռն Ուեսթ խմբի անդամ է։ Խումբը երգում է քանթրի ռոք։ Խմբի կազմավորմանն աջակցել է Քևինի կինը՝ Քրիստինան։ Խումբը միջազգային շրջագայություն սկսեց 2007 թվականին։ Այդ ընթացքում նրանք եղան նաև Ստամբուլում և Հռոմում։ Խումբը նվագել է NASCAR-ի Դայտոնայի միջազգային մայրուղու և Հյուսիսային Կորոլինայի Լոու Մոտոր մայրուղու ավտոմրցարշավերին։

Խումբը 2008 թվականի նոյեմբերի 11-ին «Universal South Records» ստուդիայում թողարկել է «Untold Truths» ալբոմը։ Ալբոմը Billboard-ում գրավեց 61-րդ տեղը, իսկ «Top Heatseekers»-ի սյունակում՝ 35-րդ։ Երեք երգեր («Superman 14», «Long Hot Night» և «Backyard») թողարկվել են ռադիոյի համար, բայց առանձնակի ուշադրության չեն արժանացել։ «Superman 14» երգի համար նկարահանվել է նաև տեսահոլովակ։

2009 թվականին խումբը մեկնեց բացօթյա երգչային տուրի։ Օգոստոսին Քոսթներն ու իր խումբը պատրաստվում էին համերգ տալ Կամրուսի Բիգ Վալեյ Ջամբուրում (Ալբերտա), երբ կայծակը խփեց բեմին, որից առաջացած փլուզման պատճառով զոհվեց մեկ և վիրավորվեց 40 անձ։ Դրանից հետո աճուրդ տեղի ունեցավ, որպեսզի օգնեն մահացած կնոջ երիտասարդ տղաներին։ Քոսթները ճաշ կազմակերպեց, որի ընթացքում հավաքվեց 41,000 դոլար։ Քոսթները վաճառեց իր երկու կիթառները, որոնցից մեկի վրա կար իր ստորագրությունը։ Դա բերեց հավելյալ 10 000 դոլար։

«Քևին Քոսթներ և Մոդեռն Ուեսթ» խմբի երկրորդ՝ «Turn It On» ալբոմը թողարկվել է 2010 թվականի փետրվարին Եվրոպայում և այն աջակցվում էր եվրոպական տուրի ժամանակ։ 2012 թվականի հուլիսին խումբը մասնակցեց Հալիֆաքսի 20-րդ տարեկան Telus World Skins Game գոլֆի միջոցառմանը, որպեսզի աջակցի «IWK Health Centre» ֆոնդին։ Այդ ֆոնդի համար Քոսթները զոհաբերեց իր ստորագրությամբ կիթառը։

 Այլ գործունեություն 
 Բեյսբոլ 
Քոսթների ֆիլմերից մի քանիսը նվիրված են բեյսբոլին։ Այդ ֆիլմերից են՝ «Դարհեմյան ցուլեր», «Հանուն խաղի սիրո», «Հրաշքների դաշտ» և «Ցասման տեսանելիությունը», որոնց մեծամասնությունում Քևինի հերոսը բեյսբոլի նախկին պրոֆեսիոնալ խաղացող է։

Քևինը տուն ունի Օստինում և երբեմն հանդես է գալիս Տեխաս Լոնգհորնի մարզումների ու խաղերի ժամանակ։ Լոնգորնի բեյսբոլային թիմի մարզիչ Աուգի Գարիդոն Քոսթների մտերիմ ընկերն էր Կալիֆոռնիայի Ֆուլերտոն համալսարանի տարիներից ի վեր։ Գարիդոն «Հանուն խաղի սիրո» ֆիլմում յանկիների առաջնորդն էր։ Քևինը փորձում էր մասնակցել Օմահայում ընթացող «քոլեջի աշխարհի սերիաների» խաղերին։ Քոսթներն իր ուսանողական տարիներին, սակայն, թիմ ձևավորել չկարողացավ։

Քոսթները Զիոնի կողմից հիմնված անկախ բեյսբոլի լիգայի համասեփականատեր է Հյուսիսային Ամերիկայի լիգայում։ Բեյսբոլային թիմի լոգոն կարելի է տեսնել «Հրաշքների դաշտ» ֆիլմում, երբ խաղացողը կանգնած է դաշտում։

 Բիզնես հետաքրքություններ 
2004 թվականին Ֆրենսիս և Կառլա Կանևաները դատական գործ հարուցեցին Քևին Քոսթների դեմ։ Քևին Քոսթները նրանց հետ բացել էր Դիդվուդի «Midnight Star» խաղատունը։ Քոսթները, ում ձեռքում էր գտնվում խաղատան բաժնետոմսերի 93.5%-ը, աշխատանքից հեռացրել էր մյուս երկու բաժնետերերին։ Վերջիններս դատարանի միջոցով Քոսթներից պահանջում էին 6,1 միլիոն դոլար իրենց բաժնետոմսերի դիմաց։ 2006 թվականի հոկտեմբերին Քոսթները հայցով դիմեց Հարավային Դակոտայի բարձրագույն դատարան, որպեսզի վերջիններս վերանայեն գործը, քանի որ Քոսթների վարձած հաշվապահը երկու բաժնետերերի բազնետոմսերի արժեքը գնահատել է 3,1 միլիոն դոլարCostner appeals in casino wrangle, BBC։

2004 թվականի հունիսի 6-ին Քոսթները Դիդվուդի «U.S. Route 85» մայրուղում բացեց «Տատանկա։ Բիզոնի պատմությունը» ատրակցիոնը։ Նա հույս ուներ, որ դա կլիներ կրթական և էմոցիոնալ վայր, որտեղ հնարավոր կլինի իմանալ արևմտյան Ամերիկայի մասին։ Հինգ միլիոն արժողությամբ ատրակցիոնն ուներ 3800 քառակուսի մղոն տարածք, ցուցահանդեսների կենտրոն, սննդի և խմիչքների օբյեկտներ, օֆիսներ և փոքրիկ թատրոն։ Ցուցանակներում և լուսանկարներում այցելուները կարող են տեսնել, թե ինչպես են բիզոնները եկել Հյուսիսային Ամերիկա, և թե ինչպես են Ամերիկայի հնդկացիների տոհմերն նրանց օգտագործել սննդի, կենցաղի և այլնի համար։ Մյուս ցուցանակներում կարելի է տեսնել, թե ինչպես է ամերիկացիների կողմից վտանգվել բուֆալո ցեղատեսակը, և թե ինչպես է բժշկության օգնությամբ քանակը վերականգնվել մինչև 400 000-ը։

Ատրակցիոնի կենտրոնական մասում է գտնվում թռիչք գործող բուֆալոյի բրոնզաձույլ արձանը, որին սպանում էին հնդկացիները իրենց գոյատևումը ապահովելու համար։ Հիլ Սիթիի քանդակագործ Պեգի Դետմերսը կերտել է բիզոնների 14 բրոնզաձույլ արձաններ, որոնք փախչում են հետապնդումից և Լակոտայի ձիավորների երեք արձաններ՝ իրենց ձիերով։ 3 մարմնեղ բիզոնները գտնվում են օդում, իսկ մյուսները ժայռի վրա։ Դետներսի աշխատանքները հասանելի եղան 1994 թվականին։ Բրոնզե արձաններից յուրաքանչյուրը կշռում էր 2500-8000 ֆունտ, և այստեղ են բերվել Լանդերի Իգլ բրոնզե ձուլարանից ()։ Ատրակցիոնի մյուս առանձնահատկություններից է 1845 թվականի Լակոտայի ճամբարը։ Ճամբարում պետք է բնակվեին այդ ժամանակաշրջանի շորեր հագած թարգմանիչներ, որոնք կկարողանային ներկայացնել Լակոտայի պատմությունըRapid City Journal, June 6, 2004։

1995 թվականին Քոսթները ստեղծեց նավթաբաժան մեքենաներ՝ ԱՄՆ կառավարության արտոնագրի վրա հիմնվելով։ Ընկերության կողմից արտադրված մեքենաները կոմերցիոն քիչ հետաքրքություն ունեին, մինչև 2010 թվականին տեղի ունեցավ «Deepwater Horizon»-ի պայթյունը, որի պատճառով 5 միլիոն բարել (1 բարելը = 158,988 լիտր) նավթ լցվեց Մեքսիկական ծոց։ Բրիտանական նավթագազային BP ընկերությունը ընկերությունից 6 նավթազտիչ մեքենա գնեց, որպեսզի այն փորձարկի 2010 թվականի մայիսին 2010 թվականի հունիսի 16-ին BP-ն ընկերության հետ պայմանագիր ստորագրեց 32 նավթազտիչներ վերցնելու համար։

Spyron Contoguris-ը և Սթիվեն Բոլդուինը նախօրոք արտոնագրեր էին վաճառել «Ocean Therapy Solutions» ընկերության այլ ներդնողի։ Նրանք Լուիզիանայի տեղային դատարանում դատի տվեցին և պահանջեցին 10.64 միլիոն արժեքավոր փաստաթղթերի կեղծման և մարդկանց մոլորեցնելու համար։ Ըստ իրենց՝ Քոսթները BP-ի հետ իր հանդիպումը պահել է գաղտնի և որպես կանխավճար՝ ստացել 18 միլիոն դոլար, իսկ նրանից գնել են 5.2 միլիոն դոլարի ապրանք։ Իսկ ներդրողներից մեկն էլ կանխավճարի մի մասը օգտագործել է բաժնետոմսերի գնման համար, այսպիսով իրենք դուրս են մղվել շուկայից։ 2012 թվականի հունիսին Լուիզիանայում տեղի ունեցավ 2 ժամանոց դատ, որի արդյունքում բոլորովին հերքվեց Բոլդուինի և Contogouris-ի հայցը և նրանք պարտավորվեցին Քոսթներին և մյուսներին փոխհատուցել դատի հետ կախված բոլոր ծախսերը։

 Ֆիլանտրոպիա 
Քոսթների անունը կա Կանզաս Սիթիի Առաջին համաշխարհային պատերազմի թանգարանի պատվո հարթակում։ 2011 թվականին Քոսթները ձայնագրեց երկու ռադիո հաղորդում թանգարանի մասին, որը հեռարձակվեց «Kansas City Royals» ռադիոյով։

 Անձնական կյանքը 
 Հարաբերություններ 
Քոլեջի ուսանողական տարիներին Քոսթները Կալիֆոռնիայի Ֆուլերտոն համալսարանի «Delta Chi» ակումբի անդամ էր։ Նա 1975 թվականի սկսեց հանդիպել համակուրսեցի Սինդի Սիլվայի հետ։ Նրանք ամուսնանացան և ունեցան երեք երեխա՝ Էն "Էննի" Կլեյտոն (ծնված 1984 թվականի ապրիլի 15), Լիլի ՄակՔոլ (ծնված 1986 թվականի օգոստոսի 4) և Ջոզեֆ "Ջո" Թեդրիկ (ծնված 1988 թվականի հունվարի 31)։ Զույգն ամուսնալուծվել է 1994 թվականին՝ 16 տարի համատեղ ապրելուց հետո։

Ամուսնալուծությունից հետո Քոսթները կարճ հարաբերություններ է ունենում Բրիջիթ Ռունիի հետ. նրանք ունենում են որդի՝ Լիան Տիմոտին (ծնված 1996 թվականի նոյեմբերի 15)։

1996 թվականին Քոսթներն ապրում է սուպերմոդել Էլ Մակֆերսոնի հետ։

2004 թվականի սեպտեմբերի 25-ին Քոսթներն ամուսնանում է գերմանաամերիկյան մոդել և ձեռքի պայուսակների դիզայներ Քրիստին Բաումգարտների հետ, ում հետ ընկերություն էր արել շուրջ 4 տարի. հարսանեկան արարողությունը տեղի է ունենում Քոսթների Ասպենի ռանչոյումKappes, Serena and Jason Bane "Kevin Costner Marries Girlfriend in Aspen." People. September 26, 2004.։ Նրանց առաջին երեխան՝ Կայդեն Ուայաթ Քոսթները, ծնվել է 2007 թվականի մայիսի 6-ին Լոս Անջելեսի հոսպիտալումNudd, Tim. "Kevin Costner, Wife Have a Baby Boy." People. May 7, 2007.։ Երկրորդ որդին՝ Հեյս Լոգանը, ծնվել է 2009 թվականի փետրվարի 12-ինSilverman, Stephen M. "It's Another Boy for Kevin Costner." People. February 13, 2009։ Երրորդ երեխան՝ Գրեյսի Էյվերի անունով դուստրը, ծնվել է 2010 թվականի հունիսի 2-ին։

 Սպորտ 
Դերասանը պարբերաբար մասնակցում է գոլֆի մրցաշարերի, այդ թվում նաև Փիբլ Բիչի PGA ամենամյա մրցաշարին։ BMW Pro-Am-ն անցակացվում է ամեն տարվա ապրիլին Հարավային Կարոլինայի Գրինվիլ քաղաքում։ Քոսթները Մոնտեսիտոյի «Birnam Wood Golf Club» ակումբի անդամ է։

 Քաղաքական ակտիվություն 
1992 թվականից Քոսթները ֆինանսապես աջակցում էր դեմոկրատների քաղաքականությանը, այդ թվում նաև Ալբերտ Գոռին և Թոմաս Դեշելին, բայց նաև 1995 թվականին աջակցել է հանրապետական կուսակցության Ֆիլ Գրամին։ 2008 թվականին Քոսթները պաշտոնապես հայտարարել է, որ ինքը քաղաքական ասպարեզում հանդես գալու ամբիցիաներ չունի և ավելացրել է. «Ես ապրել եմ բավականին գունեղ կյանք»։

2008 թվականին Քոսթներն աջակցում էր Բարաք Օբամայի թիմին և այցելել է Կոլորադոյի բնակավայրեր, որտեղ ինքը ունի տուն։ 2014 թվականի հոկտեմբերին Քոսթները բրիտանական բանակին հայտնեց իր հարգանքների հավաստիքը, նշելով, որ վերջիններս իրենց աշխատանքով ծառայում են ողջ աշխարհին։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1981  Վայրի ծովափ  Malibu Hot Summer  Ջոն Լոգան  Կատակերգություն  Ռիչարդ Բրենդեր  Տերի Կոնջի,Լեսլի Բրենդեր,Ռոզելին Ռոյս,Ռոբերտ Էյսի 1982  Գիշերային հերթապահություն  Night Shift  Տղա #1  Կատակերգություն  Ռոն Հովարդ  Հենրի Ուինկլեր,Մայքլ Քիթոն,Շելլի Լոնգ,Ջինա Հեխտ,Պետ Կորլի 1982  Արշավ երազանքի հետևից  Chasing Dreams  Էդ  Դրամա  Թերեզա Կոնտե Շոն Ռոշ  Դևիդ Ջ. Բրաուն,Ջոն Ֆայֆ,Ջիմ Շեյն,Կլաուդիա Քերոլ 1983  Սեղան հինգ հոգու համար  Table for Five  Նյուլիվեդի ամուսին  Դրամա, Մելոդրամա  Ռոբերտ Լիբերման  Ջոն Վոյտ,Ռիչարդ Կրեննա,Մարի-Քրիստին Բարո,Միլի Պերկինս,Ռոքսանա Զել 1983  Կտակ  Testament  Ֆիլ Պիտկին  Ֆանտաստիկ, Դրամա  Լին Լիտման  Ջեյն Ալեքսանդր,Ուիլյամ Դիվեյն,Ռոսի Հարիս,Ռոքսանա Զել,Լուկաս Հաաս 1983  Սթեյսիի ասպետները  Stacy's Knights  Ուիլ Բոններ  Դրամա  Ջիմ Ուիլսոն  Անդրա Միլիան,Եվա Լիլիթ,Մայկ Ռեյնոլդս,Գարտ Հովարդ 1984  Որսագողը  The Gunrunner  Թեդ  Դրամա, Քրեական  Նարդո Կաստիլո  Սարա Բոտսֆորդ,Պոլ Սոուլզ,Ռոն Լիա,Ալին Վան Դին 1985  Ֆանդանգո  Fandango  Գարդներ Բարնես, Գրուվեր  Կատակերգություն  Քևին Ռեյնոլդս  Ջադ Նելսոն,Սեմ Ռոբարդս,Չակ Բուշ,Բրայան Կեսակ 1985  Սիլվերադո  Silverado  Ջեյք  Մարտական, Վեստեռն  Լոուրենս Կեզդան  Քևին Քլայն,Սքոթ Գլեն,Դենի Գլովեր,Մարվին Ջ. ՄակԻնտայր 1985  Ամերիկյան կայծակներ  American Flyers  Մարկուս Սոմերս  Դրամա, Սպորտային  Ջոն Բեդեմ  Դևիդ Մարշալ Գրանտ,Ռեյ Դոն Չոնգ,Ալեքսանդրա Պոլ,Ջենիս Ռուլ 1985 – 1987  Հետաքրքրիր պատմություններ  Amazing Stories  կապիտան  Սերիալ, Սարսափ, Ֆանտաստիկ, Ֆենտեզի, Թրիլեր, Դետեկտիվ, Արկածային  Լեսլի Լինկա Գլաթեր Ֆիլ Ջոանու Սթիվեն Սպիլբերգ,  Չարլզ Դյորնինգ,Դուգլաս Սիլ,Պոլ Բարտել,Ջեֆ Կոեն,Տոլիզին Ջաֆե 1986  Ստվերները սև են դառնում  Shadows Run Black  Ջիմի Սքոթ  Սարսափ, Քրեական  Հովարդ Հյորդ  Էլիզաբեթ Տրոսպեր,Ուիլյամ Ջ. Կյուլզեր,Շի Պորտեր,Ջորջ Էնգելսոն,Դիանե Հինկլեր 1987  Անձեռնմխելիները  The Untouchables  Էլիոթ Նես  Թրիլեր, Դրամա, Քրեական, Պատմական  Բրայան Դե Պալմա  Շոն Քոնների,Չարլզ Մարտին Սմիթ,Էնդի Գարսիա,Ռոբերտ Դե Նիրո 1987  Ելք չկա  No Way Out  Լեյտենանտ Թոմ Ֆարել  Թրիլեր, Դրամա, Դետեկտիվ  Ռոջեր Դոնալդսոն  Ջին Հեքմեն,Շոն Յանգ,Ուիլ Պատոն,Հովարդ Դաֆ 1988  Դարհեմյան ցուլեր  Bull Durham  Կրաշ Դևիս  Մելոդրամա, Կատակերգություն, Սպորտային  Ռոն Շելտոն  Սյուզան Սարանդոն,Թիմ Ռոբինս,Տրեյ Ուիլսոն,Ռոբերտ Վուլ 1989  Հրաշքների դաշտ  Field of Dreams  Ռեյ Կինսելա  Ֆենտեզի, Դրամա, Ընտանեկան, Սպորտային  Ֆիլ Օլդեն Ռոբինսոն  Ռեյ Լիոթա,Բերտ Լանկասթեր,Ջեյմս Էռլ Ջոնս,Էմի Մեդիգան 1989  Վրեժ  Revenge  Կոհրան Թրիլեր, Դրամա, Մելոդրամա, Քրեական  Թոնի Սքոթ  Էնթոնի Քուին,Մեդելին Սթոու,Թոմաս Միլիան,Հոակին Մարտինես 1990  Գայլերի հետ պարողը  Dances with Wolves  լեյտենանտ Դանբար  Դրամա, Արկածային, Վեստեռն  Քևին Քոսթներ  Մերի ՄակԴոնել,Գրեմ Գրին,Ռոդնի Ա. Գրանտ,Ֆլոյդ «Ռեդ Կրոու» Ուեսթերմեն 1991  Ռոբին Հուդ. Գողերի արքայազն  Robin Hood: Prince of Thieves  Ռոբին Լոքսլիից  Մարտական, Դրամա, Մելոդրամա, Արկածային  Քևին Ռեյնոլդս  Մորգան Ֆրիման,Մերի Էլիզաբեթ Մասթրանտոնիո,Քրիստիան Սլեյթեր,Ալան Ռիկման 1991  Ջոն Ֆ. Կենեդի։ Կրակոցներ Դալլասում  JFK  Ջիմ Գարիսոն  Թրիլեր, Դրամա, Դետեկտիվ, Կենսագրական, Պատմական  Օլիվեր Ստոուն  Գարի Օլդման,Թոմմի Լի Ջոնս,Քևին Բեյկոն,Սիսի Սպեյսեկ 1992  Թիկնապահը  The Bodyguard  Ֆրենկ Ֆարմեր  Թրիլեր, Դրամա, Մելոդրամա, Երաժշտական  Միկ Ջեքսոն  Ուիթնի Հյուսթոն,Գարի Կեմպ,Բիլ Կոբբս,Ռալֆ Ուեյտ 1993  Կատարյալ աշխարհ  A Perfect World  Ռոբերտ 'Բատչ' Հայնես  Թրիլեր, Դրամա, Քրեական  Քլինտ Իսթվուդ  Քլինտ Իսթվուդ,Լորա Դերն,Տ. Ջ. Լոուզեր,Կիտ Շարաբայկա 1994  Ուայաթ Էրփ  Wyatt Earp  Ուայաթ Էրփ  Մարտական, Մելոդրամա, Արկածային, Վեստեռն, Կենսագրական  Լոուրենս Կեզդան  Դեննիս Կուեյդ,Ջին Հեքմեն,Դևիդ Էնդրյուս,Լինդեն Էշբի 1994  Պատերազմ  The War  Սթիվեն Սիմոնս  Դրամա, Արկածային, Ընտանեկան, Ռազմական  Ջոն Էվնետ  Էլայջա Վուդ,Մեր Ուինինգհեմ,Լեքսի Ռենդալ,ԼաՏոյյա Չիշոլմ 1995  Ջրաշխարհ  Waterworld  Մարիներ  Ֆանտաստիկ, Մարտական, Արկածային  Քևին Ռեյնոլդս Քևին Քոսթներ  Դեննիս Հոփեր,Ջին Տրիփլխորն,Թինա Մաժորինո,Մայքլ Ջիտեր 1996  Երկաթե գավաթ  Tin Cup  Roy 'Tin Cup' McAvoy  Դրամա, Մելոդրամա, Կատակերգություն, Սպորտային  Ռոն Շելտոն  Ռենե Ռուսո,Դոն Ջոնսոն,Չիչ Մարին,Լինդա Հարտ 1997  Փոստատարը  The Postman  փոստատար  Ֆանտաստիկ, Մարտական, Դրամա, Արկածային  Քևին Քոսթներ  Ուիլ Պեթոն,Լորենց Տեյթ,Օլիվիա Ուիլյամս,Ջեյմս Ռուսո 1998  Ուղերձ շշի մեջ  Message in a Bottle  Գարեթ Բլեյք  Դրամա, Մելոդրամա  Լուիս Մանդոկի  Ռոբին Ռայթ,Պոլ Նյուման,Ջոն Սևիջ,Իլիանա Դագլաս 1998  Ուրվական. Ճանապարհորդություն դեպի պարեր, երազանքներ և երաժշտություն  Spirit: A Journey in Dance, Drums & Song  պատմող  Փաստագրական  Բոբ Մարտի  Ռոբերտ Միրաբալ,Հոուկ Պոուպ 1999  Հանուն խաղի սիրո  For Love of the Game  Բիլի Չափել  Դրամա, Մելոդրամա, Սպորտային  Սեմ Ռեյմի  Կելի Պրեսթոն,Ջոն Սի Ռայլի,Ջենա Մելոուն,Բրայան Կոքս 2000  Տասներեք օրեր  Thirteen Days  Կեննի Օ'Դոնել  Թրիլեր, Դրամա, Պատմական  Ռոջեր Դոնալդսոն  Բրյուս Գրինվուդ,Սթիվեն Կալպ,Դիլան Բեյքեր,Շոն Դրիսկոլ 2001  Ճանապարհ դեպի Գրեյսլենդ  The Road to Graceland  Թոմաս Ջ. Մերֆի (հնչյունավորում)  Կարճամետրաժ, Մուլտֆիլմ, Քրեական  Բրայան Էշ  Քրիստիան Սլեյտեր,Բուկեմ Վուդբայն,Հոուի Լոնգ,Գրեգ Տրևիս 2001  3000 մղոն դեպ Գրեյսլենդ  3000 Miles to Graceland  Թոմաս Ջ. Մերֆի  Մարտական, Թրիլեր, Կատակերգություն, Քրեական  Դեմիեն Լիխտենշտայն  Կուրտ Ռասել,Քորթնի Կոքս,Քրիստիան Սլեյտեր,Քևին Պոլակ 2002  Ճպուռը  Dragonfly  Ջո Դարոու  Ֆենտեզի, Թրիլեր, Դրամա, Մելոդրամա, Դետեկտիվ  Թոմ Շեդյակ  Սյուզաննա Թոմպսոն,Ջո Մորտոն,Ռոն Ռիֆկին,Քեթի Բեյթս 2003  Բաց տեսադաշտ  Open Range  Չարլի Ուայթ  Մարտական, Մելոդրամա, Վեստեռն  Քևին Քոսթներ  Ռոբերտ Դյուվալ,Աննետ Բենինգ,Մայքլ Գեմբոն,Մայքլ Ջիտեր 2003   Hollywood Pinstripes   Փաստագրական  Մարինո Ամորուզո  Ռոջեր Կլեմենս,Բիլի Քրիստալ,Դերեկ Ջեթեր,Ջո Տորե 2005  Ցասման տեսանելիություն  The Upside of Anger  Դենի Դևիս  Դրամա, Կատակերգություն  Մայկ Բայնդեր  Ջոան Ալեն,Էրիկա Քրիստենսեն,Կերի Ռասել,Ալիսիա Ուիթ 2005  Ասեկոսեներ  Rumor Has It...  Բեու Բուրոութս  Դրամա, Մելոդրամա, Կատակերգություն  Ռոբ Ռայներ  Ջենիֆեր Էնիսթոն,Շիրլի ՄաքԼեյն,Մարկ Ռուֆալո,Ռիչարդ Ջենկինս 2006  Փրկարարը  The Guardian  Բեն Ռանդալ  Մարտական, Դրամա, Արկածային  Էնդրյու Դևիս  Էշթոն Քաթչեր,Սիլա Ուորդ,Մելիսա Սեյջմիլեր,Կլենսի Բրաուն 2006  Կրկին և կրկին  Ever Again  պատմող (հնչյունավորում)  Փաստագրական, Ռազմական, Պատմական  Ռիչարդ Տրանկ  Ալեքս Դեմիր 2007  Ո՞վ եք դուք, միստր Բրուկս  Mr. Brooks  միստր Էռլ Բրուկս  Թրիլեր, Դրամա, Քրեական, Դետեկտիվ  Բրյուս Ա. Էվանս  Դեմի Մուր,Դեյն Կուկ,Ուիլյամ Հեորտ,Մարժ Հելգենբերգեր 2008  Թարմ գլխով  Swing Vote  Բադ Ջոնսոն  Դրամա, Կատակերգություն  Ջոշուա Մայքլ Շտերն  Մադլեն Քերոլ,Պոլա Պեթոն,Կելսի Գրեմեր,Դենիս Հոփեր 2009  Նոր աղջիկը  The New Daughter  Ջոն Ջեյմս  Սարսափ, Թրիլեր  Լուիսո Բերդեյո  Իվանա Բակերո,Սամանտա Մետիս,Գետլին Գրիֆիտ,Էրիկ Պալադինո 2010  Տղամարդկանց շրջապատում  The Company Men  Ջեք Դոլան  Դրամա  Ջոն Ուելս  Բեն Աֆլեք,Քրիս Կուպեր,Կրեյգ Տ. Նելսոն,Թոմի Լի Ջոնս 2011  Հրաշքներ դաշտ 2։ Մեկուսացում Field of Dreams 2: Lockout  Իովայի ֆերմերի հայր  Կարճամետրաժ, Կատակերգություն  Էրիկ Ափել  Թեյլոր Լոտներ,Ռեյ Լյուիս,Թոնի Գոնզալեզ,Մարիել Ջաֆե,Սթիվ Սմիթ 2012  Հեթֆիլդ և ՄաքԿոյ  Hatfields & McCoys  Դև Անս Հաթֆիլդ  Մինի սերիալ, Դրամա, Մելոդրամա, Վեստեռն, Ռազմական, Պատմական  Քևին Ռեյնոլդս  Բիլ Պեկսթոն,Մեթ Բար,Թոմ Բերենջեր,Պաուերս Բուտ 2012  Ամերիկայի թշնամությունը. Հեթֆիլդ և ՄաքԿոի  America's Feud: Hatfields & McCoys  հնչյունավորում  Փաստագրական    2013  Պողպատե մարդը  Man of Steel  Ջոնաթան Քենթ  Ֆանտաստիկ, Ֆենտեզի, Մարտական, Արկածային  Զակ Սնայդեր  Հենրի Կավիլ,Էմի Ադամս,Ռասել Քրոու,Մայքլ Շեննոն,Լորենս Ֆիշբյորն 2013  Ջեք Ռայան. Ուրվականի զորակոչը  Jack Ryan: Shadow Recruit  Ուիլյամ Հարփեր  Մարտական, Թրիլեր, Դրամա  Քեննետ Բրենա  Քրիս Պայն,Քիրա Նայթլի,Քեննետ Բրենա,Լի Ասկվիտ Կոու 2014  Երեք օր սպանության համար  Three Days to Kill  Էթան Ռաներ  Քրեական, Մարտական, Թրիլեր  ՄակՋի  Հեյլի Ստայնֆելդ, Էմբեր Հերդ, Կոննի Նիլսեն, Թոմաս Լեմարկուս 2014  Սևագրի օրը  Draft Day  Այվեն Ռայթման  Դրամա, Սպորտային  Քեննետ Բրենա  Ջենիֆեր Գարներ,Դենիս Լարի,Ֆրենկ Լանջելլա,Սեմ Էլիոթ 2014  Սևը կամ սպիտակը  Black or White   Դրամա  Քեննետ Բրենա  Օկտավիա Սպենսեր,Ջիլիան Ջեյքոբս,Ջենիֆեր Իլի,Էնթոնի Մակի 2015  ՄաքՖարալդ  McFarland   Դրամա  Նիկի Կարո  Մարիա Բելլո,Մորգան Սեյլոր,Էլսի Ֆիշեր,Վինսենտ Մարտելլա

 Պրոդյուսեր 
Թիվ  Ֆիլմի անուն  Բնօրինակի անվանումը 1989  Վրեժ  Revenge  1990  Պարեր գայլերի հետ  Dances with Wolves 1991  Ռոբին Հուդ. գողերի արքայազն  Robin Hood: Prince of Thieves 1992  Թիկնապահը  The Bodyguard 1994  Ռապա Նուի. Կորուսյալ դրախտ  Rapa Nui 1994  Ուայաթ Էրփ  Wyatt Earp 1995  500 ազգություններ  500 Nations 1995  Ջրաշխարհ  Waterworld 1997  Փոստատարը  The Postman 1998  Ուղերձ շշի մեջ  Message in a Bottle 2000  Երեսուն օրեր  Thirteen Days 2003  Բաց տեսադաշտ  Open Range 2007  Ո՞վ եք դուք, միստր Բրուկս  Mr. Brooks 2008  Թարմ գլխով  Swing Vote 2012  Հեթֆիլդ և ՄաքԿոի  Hatfields & McCoys

 Ռեժիսոր 
Թիվ  Ֆիլմի անուն  Բնօրինակի անվանումը 1990  Պարեր գայլերի հետ  Dances with Wolves 1995  Ջրաշխարհ  Waterworld 1997  Փոստատարը  The Postman 2003  Բաց տեսադաշտ  Open Range

 Մրցանակներ և նոմինացիաներ 
 Տարի Մրցանակ Կատեգորիա Առաջադրված աշխատանք Արդյունք 1990 ԱՄՆ-ի կինոքննադատների ազգային խորհուրդ Լավագույն ռեժիսորՊարեր գայլերի հետ 1991Օսկար Լավագույն դերասան  Լավագույն ռեժիսոր  Լավագույն ֆիլմ Չիկագոյի կինոքննադատների մրցանակ Լավագույն դերասան  Լավագույն ռեժիսոր Դավիդ դի Դոնաթելլո Լավագույն օտարերկրյա դերասան  Լավագույն օտարերկրյա ֆիլմ  Ամերիկայի ռեժիսորներ գիլդիա Լավագույն ռեժիսոր Ոսկե գլոբուս Լավագույն դերասան դրամա ժանրում  Լավագույն ռեժիսոր 1992Բրիտանական ակադեմիայի կինոմրցանակ ավագույն դերասան  Լավագույն ռեժիսոր  Ֆրանսիայի կինեմատոգրաֆիա Լավագույն օտարերկրյա ֆիլմ  Գերմանիայի կինեմատոգրաֆիա Լավագույն օտարերկրյա ֆիլմ  Ճապոնիայի կինեմատոգրաֆիա Լավագույն օտարերկրյա ֆիլմ  Ոսկե գլոբուս Լավագույն դերասան Ջոն Ֆ. Կենեդի։ Կրակոցներ Դալլասում MTV Movie Awards Ամենացանկալի տղամարդՌոբին Հուդ. գողերի արքայազն  Լավագույն զույգ (Մորգան Ֆրիմենի հետ միասին)  Լավագույն դեր  Ոսկե ազնվամորի Վատագույն դերասան  Սատուրն կինոմրցանակ Լավագույն դերասան 1993MTV Movie Awards Ամենացանկալի տղամարդԹիկնապահը  Լավագույն զույգ (Ուիթնի Հյուսթոնի հետ)  Լավագույն դեր Ոսկե ազնվամորիՎատագույն դերասան  1996 Ջրաշխարհ  1997 Ոսկե գլոբուս Լավագույն դերասան երաժշտական կամ կատակերգական ժանրում Երկաթե գավաթ 1998 Սատուրն կինոմրցանակ Լավագույն դերասանՓոստատարը Ոսկե ազնվամորի Վատագույն ֆիլմ  Վատագույն դերասան  Վատագույն ռեժիսոր  2000 Blockbuster Entertainment Awards Ֆավորիտ դերասան դրամայի կամ ռոմանս ժանրում Ուղերձ շշի մեջ 2005 Սան Ֆրանցիսկոյի կինոքննադատների ակումբ Լավագույն դերասանՑասման տեսանելիություն  Satellite Awards Լավագույն դերասան  2006 Broadcast Film Critics Association Awards Լավագույն դերասան 2012 Critics' Choice Television Award Սերիալի կամ մինի սերիալի լավագույն դերասանՀեթֆիլդ և ՄաքԿոյ Primetime Emmy Awards Մինի սերիալի կամ ֆիլմի լավագույն դերասան  Լավագույն մինի սերիալ կամ ֆիլմ  Satellite Awards Լավագույն դերասան 2013 Ոսկե գլոբուս Լավագույն դերասան մինի սերիալում կամ սերիալում  Screen Actors Guild Awards Լավագույն դերասան մինի սերիալում կամ սերիալում 

 Ծանոթագրություններ 

 Արտաքին հղումներ 
 KevinCostner.com Պաշտոնական կայք 
 Ֆիլմերի մասին

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի կիթառահարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Կատեգորիա:Ամերիկացիներ իռլանդական սերմամբ
Կատեգորիա:Աուդիոգիրք կարդացողներ
Կատեգորիա:Հեռուստատեսային դերասաններ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի